ภาพไทยรัฐ กวาด10รางวัล
โจ-สุพจน์ ยอดเยี่ยม ได้คนเดียว ถึง5รางวัล,ทีมไทยรัฐ ยอดเยี่ยม คว้ารางวัลภาพยอดเยี่ยมถ้วยพระราชทานพระบาท สมเด็จพระเจ้าอยู่หัว จากภาพ พระมิ่งขวัญ ซึ่งเป็นภาพสมเด็จพระเทพ รัตนราชสุดาฯ สยามบรม ราชกุมารี ทรงรับสิ่งของและผลไม้ที่ประชาชนนำมาทูลเกล้าฯ ถวายบริเวณหน้าต่างของขบวนรถไฟพระที่นั่งอย่างไม่ถือพระองค์ ขณะรถไฟจอดที่สถานีรถไฟชุมทางปลาดุก จ.ราชบุรี เมื่อวันที่ 17 ต.ค.2558 ซึ่งประชาชนทั่วประเทศเห็นภาพนี้แล้วเกิดความปลื้มปีติสุดๆ ขณะเดียวกันกวาดรางวัลภาพยอดเยี่ยมประเภทอื่นๆ รวมแล้วได้ 10 รางวัล จากการประกวดภาพข่าวของสมาคมช่างภาพสื่อมวลชนแห่งประเทศไทย ครั้งที่ 19 ประจำปี 2559,ไทยรัฐคว้า 10 รางวัล การประกวดภาพข่าวของสมาคมช่างภาพสื่อมวลชนแห่งประเทศไทย ทั้งนี้ ที่ห้องวิภาวดีบอลรูม โรงแรมเซ็นทาราแกรนด์ เซ็นทรัลพลาซา ลาดพร้าว เมื่อวันที่ 22 ก.ย. สมาคมช่างภาพสื่อมวลชนแห่งประเทศไทย จัดพิธีมอบรางวัลภาพข่าวสื่อมวลชนยอดเยี่ยม ครั้งที่ 19 ประจำปี 2558-2559 โดยมีนายพลากร สุวรรณรัฐ องคมนตรี เป็นประธานพิธี พร้อมด้วย นายพินิจ จารุสมบัติ อดีตรองนายกรัฐมนตรี นายอลงกรณ์ พลบุตร รองประธานสภาขับเคลื่อนการปฏิรูปประเทศ (สปท.) นายสุรชัย วิเศษโสภา นายกสมาคมช่างภาพสื่อมวลชนแห่งประเทศไทย กรรมการสมาคม และเหล่าผู้ทรงคุณวุฒิ เข้าร่วมงานอย่างพร้อมเพรียง ในงานยังมีนิทรรศการภาพถ่ายที่ได้รางวัลและภาพที่ส่งเข้าประกวดมาจัดแสดง พร้อมมีการถ่ายทอดสดผ่านสถานีโทรทัศน์กองทัพบกช่อง 7,ผลการตัดสินปรากฏว่า นสพ.ไทยรัฐ คว้ารางวัลมาได้ถึง 10 รางวัล โดยรางวัลที่ถือว่าเป็นสุดยอดและเป็นรางวัลสูงสุดของการประกวดครั้งนี้ คือรางวัลภาพข่าวยอดเยี่ยม ถ้วยพระราชทานพระบาทสมเด็จพระเจ้าอยู่หัว พร้อมเงิน 1 แสนบาท มีนายสุพจน์ ศิลปงาม หรือโจ ช่างภาพแผนกข่าวส่วนกลาง เป็นผู้คว้ารางวัล จากภาพ พระมิ่งขวัญ ซึ่งเป็นภาพ สมเด็จพระเทพ รัตนราชสุดาฯ สยามบรมราชกุมารี ทรงรับสิ่งของและผลไม้ที่ประชาชนนำมาทูลเกล้าฯถวาย บริเวณหน้าต่างของขบวนรถไฟพระที่นั่งอย่างไม่ถือพระองค์ ขณะรถไฟจอดที่สถานีรถไฟชุมทางปลาดุก จ.ราชบุรี เมื่อวันที่ 17 ต.ค.2558 ซึ่งประชาชนทั่วประเทศเห็นภาพนี้แล้วเกิดความปลื้มปีติสุดๆ,รางวัลต่อมาคือรางวัลภาพข่าวต่อเนื่องชนะเลิศ ชื่อภาพ ทันเวลา โดยนายสุวสรรค์ ชมแก้ว ผู้สื่อข่าวอาชญากรรม ได้รับถ้วยรางวัลใหญ่พร้อมเงินรางวัล 5 หมื่นบาท ภาพข่าวอาชญากรรมชนะเลิศ ชื่อภาพ ตบะแตก โดยนายสุพจน์ ศิลปงาม ช่างภาพข่าวส่วนกลาง ได้รับถ้วยรางวัลใหญ่พร้อมเงิน 3 หมื่นบาท ภาพข่าวการเมืองสังคมทั่วไปชนะเลิศ ชื่อภาพ ส่งความรัก โดยนายวัฒนะ แก้วก่า ผู้สื่อข่าวไทยรัฐประจำจังหวัดสกลนคร ได้รับถ้วยรางวัลใหญ่พร้อมเงิน 3 หมื่นบาท และภาพข่าวกีฬาชนะเลิศ ชื่อภาพ เต็มเบ้าตา โดยนายณรงค์วิทย์ ศรีวัฒนา ช่างภาพข่าวกีฬา ได้รับถ้วยรางวัลใหญ่พร้อมเงิน 3 หมื่นบาท,นอกจากนี้ ยังคว้ารางวัลภาพข่าวต่อเนื่องรองชนะเลิศ ชื่อภาพ อาตมาขอ โดยนายสุพจน์ ศิลปงาม ช่างภาพข่าวส่วนกลาง ได้รับถ้วยรางวัลเล็กพร้อมเงินรางวัล 2.5 หมื่นบาท ภาพข่าวการเมืองสังคมทั่วไปรองชนะเลิศ ชื่อภาพ โดดข้ามไฟ โดยนายสุพจน์ ศิลปงาม ช่างภาพข่าวส่วนกลาง ได้รับถ้วยรางวัลเล็กพร้อมเงินรางวัล 2 หมื่นบาท ภาพข่าวเศรษฐกิจรองชนะเลิศ ชื่อภาพ ตุนเสบียง โดยนายสุพจน์ ศิลปงาม ช่างภาพข่าวส่วนกลาง ได้รับถ้วยรางวัลเล็กพร้อมเงินรางวัล 2 หมื่นบาท ภาพข่าวเศรษฐกิจชมเชย ชื่อภาพ ยังคึกคัก โดยนายเอกชัย รัตนวงษ์ ช่างภาพข่าวส่วนกลาง ได้รับถ้วยรางวัลเล็กพร้อมเงินรางวัล 1 หมื่นบาท และภาพข่าวเศรษฐกิจชมเชย ชื่อภาพ ช่วยคนไร้บ้าน โดยนายณัฐนัย วัชรฐิตพร ผู้สื่อข่าวอาชญากรรม ได้รับถ้วยรางวัลเล็กพร้อมเงินรางวัล 1 หมื่นบาท สำหรับนายสุพจน์ ศิลปงาม ได้รับรางวัลจากการประกวดครั้งนี้ทั้งสิ้น 5 รางวัลด้วยกัน,ส่วนภาพข่าวพระราชกรณียกิจชนะเลิศ ได้แก่ภาพ ทรงปลื้มปีติ โดยนายสุรเชษฏ์ วัชรวิศิษฏ์ นสพ.เดลินิวส์ ได้รับถ้วยรางวัลใหญ่ พร้อมเงิน 3 หมื่นบาท และภาพข่าวเศรษฐกิจชนะเลิศ ชื่อภาพ เลี้ยงชีพ โดยนายสุรเชษฏ์ วัชรวิศิษฏ์ นสพ.เดลินิวส์ ได้รับถ้วยรางวัลใหญ่ พร้อมเงิน 3 หมื่นบาท,ขณะเดียวกัน รางวัลภาพข่าวโทรทัศน์ยอดเยี่ยม ได้แก่ เรื่อง ชุลมุนวุ่นรับซูจี โดยนายธีรยุทธ สุขสาคร สังกัดช่อง 9 MCOT HD ได้รับถ้วยพระราชทานพระบาทสมเด็จพระเจ้าอยู่หัว พร้อมเงินรางวัล 5 หมื่นบาท ภาพข่าวโทรทัศน์ชนะเลิศ เรื่อง ตำรวจไล่จับยาบ้า จ.สุพรรณบุรี โดยนายเพิ่มพล สุนทรวิภาค สังกัดช่อง 7 ได้รับถ้วยรางวัลใหญ่ พร้อมเงิน 3 หมื่นบาท รางวัลโทรทัศน์ สารคดีเชิงข่าวชนะเลิศ เรื่อง นักรบประจัญบาน นายกิติภูมิ อนันต์ สังกัดช่อง 9 ได้รับถ้วยรางวัลใหญ่ พร้อมเงิน 3 หมื่นบาท รางวัลช่างภาพดีเด่นสายหนังสือพิมพ์ ได้แก่ นายโกศล นาคาชล อดีตช่างภาพ นสพ.บางกอกโพสต์ และช่างภาพดีเด่นด้านโทรทัศน์ ได้แก่ นายชินวัฒน์ นิจผล ช่างภาพช่อง 9,สำหรับ บุคคลดีเด่น ในสายตาของช่างภาพ สื่อมวลชน ประจำปี 2559 มีทั้งหมด 9 คน ได้แก่ นางพรทิพย์ อารีรักษ์ ประธานกรรมการมูลนิธิพงษ์ศักดิ์-พรทิพย์ อารีรักษ์ สาขาทำคุณให้แก่แผ่นดิน นายมนูญ พุฒทอง ประธานผู้บริหาร กลุ่มห้องอาหารยกยอ สาขานักธุรกิจดีเด่น นายวิชิต ชินวงศ์วรกุล ประธานชินวงศ์ ฟู้ด กรุ๊ป สาขาทำคุณให้แก่แผ่นดิน นายดนัย เหลืองโสภากร นายกสมาคมผู้ค้าเครื่องปรับอากาศไทย สาขาผู้รับผิดชอบต่อสังคม นางนฤมล ล้อมทอง กรรมการผู้จัดการ บริษัทสหศีนิมา (จำกัด) โรงมหรสพหลวงศาลาเฉลิมกรุง สาขาส่งเสริมศิลปวัฒนธรรม นายธนัท เชี่ยวชาญ-อักษร ประธานกรรมการ บริษัท ซานฟาเอ็นจิเนียริ่ง แอนด์ คอนสตรัคชั่น จำกัด สาขานักธุรกิจ นางนวลพรรณ ล่ำซำ สาขาการกีฬา นางปณิตา ธรรมวัฒนะ สาขาดารานักแสดง และนายยงยุทธ เจริญณัฐพงศ์ ผู้บริหารภัตตาคารสมชัย สาขานักธุรกิจดีเด่น
ทีมไทยรัฐ ยอดเยี่ยม คว้ารางวัลภาพยอดเยี่ยมถ้วยพระราชทานพระบาท สมเด็จพระเจ้าอยู่หัว จากภาพ พระมิ่งขวัญ ซึ่งเป็นภาพสมเด็จพระเทพ รัตนราชสุดาฯ สยามบรม ราชกุมารี ทรงรับสิ่งของและผลไม้ที่ประชาชนนำมาทูลเกล้าฯ ถวาย
ข่าวหน้า1,การประกวดภาพข่าว,สมาคมช่างภาพสื่อมวลชนแห่งประเทศไทย,ทีมไทยรัฐ,รางวัลภาพยอดเยี่ยม,นสพ.ไทยรัฐ